stanford-oval/wikipedia huggingface dataset:
Thutmosis I

Thutmosis I (joskus myös Tuthmosis, Thotmes ja Thutmose)  hallitsi Egyptiä Uuden valtakunnan 18. dynastian aikana vuosina 1506–1493 eaa. (elinvuodet kiistanalaiset). Ennen tätä hän toimi faarao Amenhotep I:n kanssahallitsijana.
Thutmosis oli faarao Amenhotep I:n kenraali. Hänen päävaimonsa oli faarao Ahmosen ja kuningatar Ahmose-Nefertarin tytär Ahmose. Thutmosiksen ja Ahmosen kaksi poikaa, Wadjmose ja Amenmose, kuolivat ennen Thutmosiksen hallituskauden loppua, mutta heidän vanhimmasta tyttärestään tuli faaraokuningatar Hatšepsut. Thutmosiksen sivuvaimonsa Mutneferetin kanssa saaneesta pojasta tuli hänen seuraajansa faarao Thutmosis II.
Hallitusaikanaan Thutmosis johti useita sotilasoperaatiota. Merkittävimpänä niistä oli Hykso-valloittajien karkottaminen Ala-Egyptistä Eufratjoelle asti. Hän laajensi valtakuntaa myös etelään aina Niilin kolmannelle kataraktille, jossa hänen sanotaan tappaneen omin käsin nubialaisen kuninkaan, joka hänen kenraalinsa Ahmosen mukaan ripustettiin voitonmerkiksi faaraon laivan keulaan faaraon palatessa Thebaan.lähde?
Thutmosis rakensi muiden 18. dynastian faaraoiden tapaan temppeleitä ja monumentteja ympäri maata. Hän muun muassa laajennutti Luxorin temppeliä arkkitehtinsa Inenin avustuksella.lähde?
Thutmosiksen hauta oli ensimmäinen Kuninkaiden laaksoon kaivetuista haudoista (KV38), ja siitä alkoi yleinen käytäntö, joka jatkui Uuden valtakunnan loppuun asti. Haudasta löytynyt kivinen sarkofagi on nykyään Kairon museossa. Thutmosiksen puinen arkku löytyi Hatšepsutin haudasta (KV20), jonne Thutmosiksen muumio oli todennäköisesti siirretty. Muumiota ei ole kuitenkaan löydetty, mutta arkku on Kairon museossa.lähde?
Aiheesta muualla

Kuvia tai muita tiedostoja aiheesta Thutmosis I Wikimedia Commonsissa
| 0 | 1 | 2 |
| --- | --- | --- |
| Edeltäjä: Amenhotep I | Egyptin faarao 18. dynastia | Seuraaja: Thutmosis II |
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Saksa  Israel  Yhdysvallat 
Henkilöt:  Deutsche Biographie
Thutmosis II

Thutmosis II hallitsi Egyptiä Uuden valtakunnan 18. dynastian aikaan vuosina 1492–1479 eaa.
Thutmosis II:n edeltäjä oli hänen isänsä faarao Thutmosis I, ja Mutneferet oli hänen äitinsä. Thutmosis II ei ollut täysin kuninkaallista sukua, joten varmistaakseen kuninkuutensa hän avioitui kuninkaallisen sisarpuolensa Hatšepsutin, jonka kanssa hänellä oli tytär Neferura. Lisäksi hänellä oli sivuvaimonsa Isiksen kanssa poika Thutmosis III. Thutmosis II oli fyysisesti heikko.
Thutmosis II:n valtakausi oli lyhyt, arviolta alle viisi vuotta, ja hänen asemansa vahvistettiin avioliitolla sisarpuolensa Hatšepsutin kanssa, joka oli Thutmosis I:n ja kuningatar Ahmosen tytär. Parilla oli kaksi tytärtä, Neferure ja Neferubity, mutta hänen ainoa tunnettu poikansa, tuleva hallitsija Thutmosis III, syntyi hänen jalkavaimolleen Isetille.
Lyhyestä valtakaudestaan huolimatta Thutmosis II:n tiedetään kukistaneen kapinan Nubiassa ensimmäisenä hallintovuotenaan sekä häätäneen ryöstelevät beduiinit pois Egyptistä.  Thutmosis II:n hallintoon vaikutti todennäköisesti suuresti hänen kuninkaallinen vaimonsa Hatšepsut, jonka uskotaan ohjailleen Thutmosis II:ta haluamaansa suuntaan. Tätä teoriaa puoltaa muun muassa se, että Thutmosis II:n ajama politiikka oli hyvin samanlaista kuin Hatšepsutin hallintokaudellaan ajama politiikka ja että Hatšepsut nousi miehensä seuraajaksi.lähde? Hänen rakennushankkeensa olivat melko vaatimattomia, mutta hän rakennutti muun muassa juhlapihan Karnakin temppeliin ja rakenteita Elephantineen sekä Semnaan ja Kummaan Nubiaan.
Thutmosis II kuoli noin 30-vuotiaana. Hauta ryöstettiin myöhemmin, ja hänen muumionsa siirrettiin Deir el-Baharin kätköön. Hieraattisella kirjoituksella varustettu teksti muumion käärinliinassa viittaa siihen, että hänen hautauksensa oli järjestetty uudelleen 21. dynastian aikana, Smendesin hallituskauden kuudentena vuonna. Thutmosis II:n hauta löytyi Kuninkaiden laakson läheltä. Löydöstä kerrottiin helmikuussa 2025. Tämä on ensimmäinen faaraon hautalöytö yli vuosisataan, edellisenä merkittävänä löytönä pidetään Tutankhamonin hautaa vuodelta 1922. Hauta on kärsinyt huomattavia vaurioita, sillä pian faaraon hautaamisen jälkeen alueella esiintyneet tulvavedet ovat vahingoittaneet sen rakenteita. Haudasta löytyi faaraolle kuuluneita esineitä.
Aiheesta muualla

Kuvia tai muita tiedostoja aiheesta Thutmosis II Wikimedia Commonsissa
| 0 | 1 | 2 |
| --- | --- | --- |
| Edeltäjä: Thutmosis I | Egyptin faarao 18. dynastia | Seuraaja: Hatšepsut |
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa
Tiedotusoppi

Tiedotusoppi on yhteiskuntatieteiden alaan kuuluva tieteenala, joka tutkii tiedonvälitystä, varsinkin joukkotiedotusta. Tiedotusopin juuret ovat 1800–1900-luvun vaihteen Saksassa, jossa alettiin tutkia lehdistöä. Sen jälkeen tiedotusoppia kehitettiin etenkin Yhdysvalloissa 1920-luvulta alkaen, ja tutkimuksen painopiste oli sosiologinen. Varhaisiin tunnettuihin tutkijoihin kuuluvat Paul Lazarsfeld, Theodor W. Adorno ja Herbert Marcuse. Vuosisadan puolivälistä tunnettu on myös Neil Postman.
Neiti Marple (vuoden 1984 televisiosarja)

| Neiti Marple> Agatha Christie's Miss Marple |
| --- | --- |
Tyyli:  rikosdraama
Kestoaika:  n. 52 tai 107 min
Luoja(t):  BBC
Pääosissa:  Joan Hickson
Alkuperämaa:   Iso-Britannia
Alkuperäiskieli:  englanti
Verkko:   BBC  Yle TV1
Esitetty:  26. joulukuuta 1984 – 27. joulukuuta 1992
Jaksoja:  12
Tuotanto
Tuottaja(t):  George Gallaccio
Aiheesta muualla
IMDb
Neiti Marple (Agatha Christie's Miss Marple) on brittiläisen BBC:n tuottama Agatha Christien neiti Marple -salapoliisiromaaneihin perustuva televisiosarja, jonka nimiroolissa neiti Marplena esiintyi Joan Hickson.
Sarjaa esitettiin Britanniassa 1984–1992. Sarjassa on sekä moniosaisia jaksoja että televisioelokuvia. Kaikki 12 neiti Marple -romaania muokattiin televisiosarjan jaksoiksi. Sovitukset olivat yleensä hyvin uskollisia. Jaksojen uusintoja alettiin esittään Yle TV1:llä 4.1.2010 lähtien.
Taustatietoa

Christie ei koskaan ollut järin kiinnostunut televisiosta. BBC:n tuottaja Pat Sandys otti yhteyttä Prichardiin ja Christien perikuntaan 1980-luvun alkupuolella. Hänellä oli seikkaperäiset suunnitelmat romaanien Mykkä todistaja ja Seitsemän kellon arvoitus kuvaamiseksi. Vaikka niiden saama kritiikki ei ollutkaan myönteinen, televisionkatselijat pitivät niistä ja seuraavaksi vuorossa oli Tommy ja Tuppence novellikokoelmaan Rikos yhdistää perustuva televisiosarja. Se menestyi niin hyvin, että BBC sai vihdoin luvan tuottaa neiti Marplesta kertovan televisiosarjan.
Joan Hickson oli näytellyt 1945 Christien näytelmässä Appointment with Death. Christie oli niin vaikuttunut, että lähetti Hicksonille viestin ’Toivon, että jonain päivänä esittäisit minun neiti Marpleani’.
Tuotanto

BBC:n tuottaja Guy Slater valitsi neiti Marplen rooliin Hicksonin. Sarjan kuvaukset alkoivat 1983 ja kuvauspaikkoina olivat muun muassa Norfolk, Devon, Barbados, Oxfordin ympäristö. Sarjan St. Mary Meadinä oli Nether Wallopin kaupunki Hampshiressa. Neljännestä jaksosta alkaen George Gallaccio korvasi Slaterin tuottajana. Pääasiassa tyylillisistä syistä kaikki jaksot sijoittuvat 1940-luvun loppupuolelle (tosin muutamat viimeisimmistä jaksoista näyttävät sijoittuvan 1950-luvulle).
Lomahotellin murhat -jakson jälkeen Hickson vannoi, ettei tekisi enää uusia jaksoja, mutta hänet saatiin ylipuhuttua tekemään vielä puuttuvat jaksot 1991 ja 1992.
Tunnussävelmän sävelsivät Ken Howard ja Alan Blaikley.
Vastaanotto

Ensimmäinen jakso sain innostuneen vastaanoton kriitikoilta. The Times kirjoitti ”kun katsomisen aloittaa, sitä ei voi lopettaa”. Sunin mukaan sarja oli ”mukaansatempaava ja laatuluokkaa”. The Daily Telegraph kehui Joan Hicksonin loistavaa tulkintaa, erittäin hyviä näyttelijävalintoja ja erinomaista kuvausta. Muiden jaksojen arvostelut olivat yhtä positiivisia.
Alan McKeen mielestä (Museum of Broadcast Communications) sarja on hyvä esimerkki 1980-luvulla suositusta menneen maailman kuvauksesta. Siinä yhdistyvät Viktorian ajan moraalikäsitykset ja siistitty versio Englannin historiasta. Tapahtumat sijoittuvat tavallisesti maaseudulle ja englantilainen arkkitehtuuri ja kartanot ovat näkyvästi esillä. Monien muiden BBC-sarjojen tavoin tuotanto on moitteetonta ja puvut, lavasteet, talot, autot, hiukset ja meikkaus ovat ’ruhtinaallisia’.
McKee kehuu sarjaa myös siitä, että ”se on niin uskollinen lähdemateriaalille kuin vain voi olla. Neiti Marple ei itse jahtaa rikollisia kuten Margaret Rutherford teki Neiti Marple -elokuvasarjassa. Eikä kirjojen nimiä ole muutettu myyvemmän tuntuisiksi.
Mitä Hicksoniin tulee, niin häntä kuvataan usein ’täydellikseksi’ neiti Marpleksi – niin kuin Agatha Christie olisi hänet kuvitellut. Hickson itse on sitä mieltä, että hän sai OBE:n arvonimen, koska kuningatar Elisabet II piti erittäin paljon sarjasta ja Hicksonista neiti Marplena.
Jaksot > Joulu 1984

| # | Nimi | Suomenkielinen nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 1 | The Body in the Library (1) | Ruumis kirjastossa (1) | Silvio Narizzano | T. R. Bowen | 26.12.1984 |
| 2 | The Body in the Library (2) | Ruumis kirjastossa (2) | Silvio Narizzano | T. R. Bowen | 27.12.1984 |
| 3 | The Body in the Library (3) | Ruumis kirjastossa (3) | Silvio Narizzano | T. R. Bowen | 28.12.1984 |
Jaksot > Ensimmäinen tuotantokausi (1985)

| # | Nimi | Suomenkielinen nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 4 | The Moving Finger (1) | Syyttävä sormi (1) | Roy Boulting | Julia Jones | 21.2.1985 |
| 5 | The Moving Finger (2) | Syyttävä sormi (2) | Roy Boulting | Julia Jones | 22.2.1985 |
| 6 | A Murder Is Announced (1) | Kuolema ilmoittaa lehdessä (1) | David Giles | Alan Plater | 28.2.1985 |
| 7 | A Murder Is Announced (2) | Kuolema ilmoittaa lehdessä (2) | David Giles | Alan Plater | 1.3.1985 |
| 8 | A Murder Is Announced (3) | Kuolema ilmoittaa lehdessä (3) | David Giles | Alan Plater | 2.3.1985 |
| 9 | A Pocket Full of Rye (1) | Salaperäiset rukiinjyvät (1) | Guy Slater | T. R. Bowen | 7.3.1985 |
| 10 | A Pocket Full of Rye (2) | Salaperäiset rukiinjyvät (2) | Guy Slater | T. R. Bowen | 10.3.1985 |
Jaksot > Joulu 1986

| # | Nimi | Suomenkielinen nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 11 | The Murder at the Vicarage | Murha maalaiskylässä | Julian Amyes | T. R. Bowen | 25.12.1986 |
Jaksot > Toinen tuotantokausi (1987)

| # | Nimi | Suomenkielinen nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 12 | Sleeping Murder (1) | Neiti Marplen viimeinen juttu (1) | John Davies | Ken Taylor | 11.1.1987 |
| 13 | Sleeping Murder (2) | Neiti Marplen viimeinen juttu (2) | John Davies | Ken Taylor | 18.1.1987 |
| 14 | At Bertram's Hotel (1) | Bertramin hotellissa (1) | Mary McMurray | Jill Hyem | 25.1.1987 |
| 15 | At Bertram's Hotel (2) | Bertramin hotellissa (2) | Mary McMurray | Jill Hyem | 1.2.1987 |
| 16 | Nemesis (1) | Neiti Marple koston jumalattarena (1) | David Tucker | T. R. Bowen | 8.2.1987 |
| 17 | Nemesis (2) | Neiti Marple koston jumalattarena (2) | David Tucker | T. R. Bowen | 15.2.1987 |
Jaksot > Joulut 1987–1992

| # | Nimi | Suomenkielinen nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 18 | 4.50 from Paddington | Paddingtonista 16.50 | Martyn Friend | T. R. Bowen | 25.12.1987 |
| 19 | A Caribbean Mystery | Lomahotellin murhat | Christopher Petit | T. R. Bowen | 25.12.1989 |
| 20 | They Do It with Mirrors | Neiti Marplea ei petetä | Norman Stone | T. R. Bowen | 29.12.1991 |
| 21 | The Mirror Crack'd from Side to Side | Tuijottava katse | Norman Stone | T. R. Bowen | 27.12.1992 |
DVD-julkaisut

DVD Data-Mate (etukannessa vain merkintä ’BBC’) on julkaissut Suomessa kaksi Neiti Marple -kokoelmaa:
Murha mysteerejä. Miss Marple. Osa 1
Sisältää jaksot:
Ruumis kirjastossa
Kuolema ilmoittaa lehdessä
Bertramin hotellissa
4.50 Paddingtonista
Murha mysteerejä. Miss Marple. Osa 2
Sisältää jaksot:
Syyttävä sormi
Murha maalaiskylässä
Neiti Marple koston jumalattarena
Lomahotellin murhat
Aiheesta muualla

Miss Marple at the British Film Institute Screen Online (englanniksi)
Þorsteinn frá Hamri

| Þorsteinn frá Hamri> Henkilötiedot |
| --- | --- |
Syntynyt: 1938 Borgarfjörður, Islanti
Kuollut: 2018 (79–80 vuotta)
Ammatti:  kirjailija
Kirjailija
Tuotannon kieli: islanti
Aiheesta muualla
Löydä lisää kirjailijoitaKirjallisuuden teemasivulta
Þorsteinn frá Hamri (1938 Borgarfjörður, Islanti – 2018) oli islantilainen runoilija. Hän hyödynsi vanhaa islantilaista runoperinnettä ja kehitti omaperäisen tyylin, johon hän yhdistää modernia.
Suomennettuja runoja

Maj-Lis Holmbergin suomentamia Þorsteinn frá Hamrin runoja on julkaisussa Ja tunturin takaa kuulet –: Islannin sodanjälkeistä lyriikkaa, suom. ja toim. Maj-Lis Holmberg, Espoo: Weilin+Göös 1977 ISBN 951-35-1521-4
Eläin
Ihmisverta
Kireä talvi
Myötätuntoa
Omatunto
Runo
Sieltä sattuu meihin valo
Tulee hetkiä
Valkeus: VIII
Vieras
Aiheesta muualla

Hermann Stefánsson: Þorsteinn frá Hamri - about the author Literature.is. Arkistoitu 9.3.2015. Viitattu 13.10.2021. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Ranska  BnF data  Saksa  Yhdysvallat  Ruotsi  Alankomaat 
Henkilöt:  DDB 
Muut:  IdRef
Thulen kulttuuri
Aiheesta muualla

Kuvia tai muita tiedostoja aiheesta Thulen kulttuuri Wikimedia Commonsissa
Tieteiden kuningatar – Matematiikan historia

| Tieteiden kuningatar – Matematiikan historia, osat I ja II> A History of Mathematics.Alkuperäisteos |
| --- | --- |
Kirjailija:  Carl B. Boyer (kirj.)  Uta C. Merzbach (toim.)
Kieli:  englanti
Genre:  matematiikka
Kustantaja:  John Wiley & Sons, Inc
Julkaistu:  1968
Ulkoasu:  nidottu
Sivumäärä:  717
Suomennos
Suomentaja:  Kimmo Pietiläinen
Kustantaja:  Art House
Julkaistu:  1994
Ulkoasu:  nidottu
Sivumäärä:  982
ISBN:  951-884-150-0 (osa I), 951-884-158-6 (osa II)
Löydä lisää kirjojaKirjallisuuden teemasivulta
Tieteiden kuningatar – Matematiikan historia, osat I ja II on vuonna 1994 suomeksi ilmestynyt kaksiosainen teossarja Uta C. Merzbachin toimittamasta laitoksesta Carl B. Boyerin kirjasta. Sen on suomentanut Kimmo Pietiläinen.   Carl Boyerin alkuperäinen teos on vuodelta 1968.
Thelocactus

| Thelocactus |
| --- | --- |
 Thelocactus hexaedrophorus
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit, Embryophyta
Alakaari::  Putkilokasvit, Tracheophyta
Luokka::  Siemenkasvit, Spermatophyta
Alaluokka::  Koppisiemeniset, Angiospermae
Lahko::  Caryophyllales
Heimo::  Kaktuskasvit, Cactaceae
Alaheimo::  Cactoideae
Tribus::  Cacteae
Suku::  Thelocactus  (K. Schumann) Britton & Rose 1922
Katso myös
   Thelocactus Wikispeciesissä   Thelocactus Commonsissa 
Infobox OKNimi-testi OK: 
Thelocactus on pienehkö kaktuskasvisuku. Tieteellinen nimi tulee kreikankielen nänniä tarkoittavasta sanasta.
Tuntomerkit

Kasvit ovat yksi- tai monivartisia, pallomaisia tai lieriömäisiä, 3-25 cm korkeiksi kasvavia, ja niillä on tavallisesti selvät kyhmyt varressaan. Areoleissa eli kääpiöversoissa on toisinaan osittain kehittyneet uurteet, joskus myös mesirauhasia. Piikit ovat äärimmäisen vaihtelevia, keskipiikkejä on enintään viisi, joskus ei yhtään, säteittäispiikkejä 0-25 Kukat sijaitsevat varsikyhmyjen päissä ja ovat avoinna päivisin keväällä ja kesällä. Hedelmä on vihreä tai kirkkaanpunainen, enimmäkseen kuiva, ja avautuu tyvessä olevilla rei'illä. Siemenet ovat mustia, päärynänmuotoisia, pintakuvioisia.
Levinneisyys

Suku kasvaa enimmäkseen Chihuahuan aavikon kalkkikivialueilla ja Teksasin kuivilla heinä- ja pensastoalueilla. Lisäksi lajeja on Meksikon pohjois- ja keskiosissa yli 2200 m:n korkeudella merenpinnasta.
Lajit

Suvussa on 12 lajia:
Thelocactus bicolor
Thelocactus conothelos
Thelocactus garciae
Thelocactus hastifer
Thelocactus heterochromus
Thelocactus hexaedrophorus
Thelocactus lausseri
Thelocactus leucacanthus
Thelocactus macdowellii
Thelocactus rinconensis
Thelocactus setispinus
Thelocactus tulensis
Aiheesta muualla

Cacti Guide
| Taksonitunnisteet |
| --- | --- |
Thelocactus:  Wikidata: Q133258  Wikispecies: Thelocactus  BioLib: 105637  CoL: 7VKQ  EoL: 38432  EPPO: 1TLKG  FNA: 132768  FoC: 132768  GBIF: 3084400  GRIN: 12057  iNaturalist: 155906  IPNI: 297666-2  IRMNG: 1291490  ITIS: 19767  NCBI: 130177  Open Tree of Life: 465064  PLANTS: THELO  POWO: urn:lsid:ipni.org:names:297666-2  Tropicos: 40012961  WFO: wfo-4000038135 
Echinocactus subg. Thelocactus:  Wikidata: Q14928230  Tropicos: 50184975  WFO: wfo-3500004033
Thuidiaceae

| Havusammalet |
| --- | --- |
 Etelänneidonsammal (Thuidium delicatulum)
Tieteellinen luokittelu
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Luokka::  Aitosammalet Bryopsida
Alaluokka::  Hiirensammalet Bryidae
Lahko::  Palmikkosammalet Hypnales
Heimo::  Havusammalet Thuidiaceae  Schimp.
Katso myös
   Thuidiaceae Wikispeciesissä   Thuidiaceae Commonsissa 
Infobox OKNimi-testi OK: 
Havusammalet (Thuidiaceae) on lehtisammalien heimo, joka kuuluu palmikkosammalten lahkoon.
Sukuja

Havusammalten heimoon kuuluvat Suomessa esiintyvät suvut ja lajit:
Abietinella – havusammalet eli ketohavusammalet
Abietinella abietina – ketohavusammal
Thuidium – neidonsammalet eli lehtohavusammalet
Thuidium assimile – sironeidonsammal eli sirohavusammal
Thuidium delicatulum – etelänneidonsammal eli etelänhavusammal
Thuidium recognitum – ahoneidonsammal eli niittyhavusammal
Thuidium tamariscinum – lehtoneidonsammal eli lehtohavusammal
Aiheetsa muualla

Suomen Lajitietokeskus: Thuidiaceae
| --- | --- |
Taksonitunnisteet:  Wikidata: Q150292  Wikispecies: Thuidiaceae  CoL: H8G  EoL: 3838  EPPO: 1THZF  FloraBase: 23091  FNA: 10891  GBIF: 4659  iNaturalist: 67869  IRMNG: 112968  ITIS: 16122  NBN: NHMSYS0000310753  NCBI: 61526  NZOR: 20862d4c-e81b-49f4-b592-24520bc4ccd8  Open Tree of Life: 13254  Plazi: C48E3487-3813-C241-F2C6-AA04AAD5F29D  Tropicos: 35002535  WFO: wfo-7000000611  WoRMS: 426109
Edward Thorndike

| Edward Thorndike |
| --- | --- |

Henkilötiedot
Syntynyt: 31. elokuuta 1874 Williamsburg (Massachusetts)
Kuollut: 9. elokuuta 1949 Montrose, New York (74 vuotta)
Ammatti:  kasvatuspsykologian professori
Koulutus ja ura
Tutkinnot:  Wesleyan University (B.Sc. 1895), Harvardin yliopisto (M.A. 1897), Columbian yliopisto (Ph.D. 1898)
Väitöstyön ohjaaja:  James McKeen Cattell
Instituutti:  Columbian yliopiston Teachers College
Tutkimusalue:  Psykologia ja pedagogiikka
Tunnetut työt:  Animal Intelligence -teos, Thorndiken pulmalaatikko (puzzle-box)
Palkinnot:  monia
Edward Lee Thorndike (31. elokuuta 1874 Williamsburg, Massachusetts – 9. elokuuta 1949 Montrose, New York) oli tunnettu yhdysvaltalainen kasvatustieteilijä ja pitkäaikainen Columbian yliopiston kasvatuspsykologian professori. Hän kehitti testi- ja mittausmenetelmiä sekä esitti eläinkokeisiin pohjautuvan ns. vaikutuksen lain. hänen työnsä eläinten käyttäytymisen ja oppimisprosessin parissa johti konnektionismin (connectionism) teoriaan, jonka mukaan tietyn ärsykken synnyttämät käyttäytymisvasteet rakentuvat yritysten ja erehdysten kautta. Tämä vaikuttaa yhteyksien muodostumiseen ärsykkeen ja eniten tyytyväisyyttä tuovien vasteiden välille.
Amerikan psykologiyhdistyksen (APA) vuonna 2002 tekemän arvion mukaan professori Thorndike oli 9. merkittävin yhdysvaltalaiseen psykologiaan vaikuttaneista henkilöistä (sadasta listatusta vaikuttajasta).
Perheensä perinteitä noudattaen hän suoritti alemman yliopistotutkinnon Wesleyan Universityssä (1895). Sieltä hän jatkoi Harvardin yliopistoon, jossa vaihtoi aloitusvuonnaan pääaineensa kirjallisuudesta  psykologiaan ja työskenteli psykologi William Jamesin ohjauksessa  tutkien eläinten oppimista (M.A. 1897). Tästä tuli hänen elämänuransa, joskin tutkimuskohteeksi vaihtui myöhemmin ihminen. Hän jatkoi psykometriikan kehittäjiin kuuluneen James McKeen Cattellin ohjauksessa Columbian yliopistossa, ja väitteli vuonna 1898 suurta huomiota saaneella, sittemmin psykologian klassikoihin päässeellä väitöskirjallaan. Hänen väitöskirjansa julkaistiin vuonna 1911 teoksena Animal Intelligence. Hän piti eläinten adaptoituvaa käyttäytymistä analogisena ihmisen oppimisen kanssa ja ehdotti että käyttäytymisen assosiaatiot (yhteydet) voisi ennustaa soveltamalla hänen kehittämäänsä kahta lainalaisuutta.
Jo väittelyvuonnaan James Russell kutsui Thorndiken opettajaksi Columbian yliopiston Teacher Collegeen. Vuosina 1904–1940 Thorndike toimi tämän opettajakorkeakoulun kasvatuspsykologian professorina..
Thorndike sai monia tunnustuksia. Hän oli Yhdysvaltain kansallisen tiedeakatemian jäsen ja toimi luottamustehtävänään muun muassa Amerikan psykologiyhdistyksen (APA) puheenjohtajana (1912) ja AAAS:n presidenttinä (1934).
Tuotantoa

Hänen tuotantoonsa kuuluivat muun muassa (mm. ):
Educational Psychology (1903)
to the Theory of Mental and Social Measurements[vanhentunut linkki] (1904)
The Elements of Psychology (1905)
Animal Intelligence (1911)
Edward L. Thorndike. (1999) [1913], Education Psychology: briefer course, New York: Routledge, ISBN 0-415-21011-9
The Teacher's Word Book (1921)
The Psychology of Arithmetic (1922)
The Measurement of Intelligence (1927)
Human Learning (1931)
A Teacher's Word Book of the Twenty Thousand Words Found Most Frequently and Widely in General Reading for Children and Young People (1932)
The Fundamentals of Learning (1932)
The Psychology of Wants, Interests, and Attitudes (1935)
The Teacher's Word Book of 30,000 Words (co-authored with Irving Lorge) (1944)
Aiheesta muualla

Kuvia tai muita tiedostoja aiheesta Edward Thorndike Wikimedia Commonsissa
Robert S. Woodworth: Edward Lee Thorndike: 1874-1949 (kokoartikkeli esim. tieteellisen kirjaston kautta) Science, New Series, Vol. 111 (2880): 250-251. Mar. 10, 1950. Viitattu 5.11.2017. (englanniksi)
Puzzle box (Thorndike): kissan oppimisesen tutkiminen pulmalaatikon avulla (englanniksi) (youtube.com)
Edward L. Thorndike (1911) Animal Intelligence (englanniksi) (psychclassics.yorku.ca)
Antti Saari (2008) Kasvatuspsykologian Arkhimedeen piste: Soveltava tutkimus ja hallinta (Arkistoitu – Internet Archive) (kasvatus-ja-aika.fi)
James Coplan (29.8.2010) Thorndike & Watson: Founding fathers of behaviorism (englanniksi) (psychologytoday.com)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Israel  Belgia  Yhdysvallat  Latvia  Japani  Tšekki  Australia  Kreikka  Alankomaat  Puola 
Tieteilijät:  CiNii  Mathematics Genealogy Project 
Henkilöt:  DDB  Trove 
Muut:  NARA  SNAC  IdRef
Tennis

| Tennis |
| --- | --- |

Piirteet
Tyyppi:  mailapeli
Kilpailumuodot:  kaksinpelit, nelinpelit, sekanelinpeli
Varusteet:  tennismaila, tennispallo
Pelikenttä:  tenniskenttä
Pelialue:  23,77 × 8,23 m (10,97 m)
Kilpailutoiminta
Kansainvälinen kattojärjestö:  International Tennis Federation
Jäsenliittoja:  205
Olympialaisissa:  1896−1924, 1988−
Tärkeimmät kilpailut:  Grand Slam -turnaukset Davis Cup
Infobox OKNimi-testi OK: 
Tennis on kahden pelaajan (kaksinpeli) tai kahden kaksihenkisen joukkueen (nelinpeli) pelaama mailapeli, jossa pelaajat lyövät palloa verkon yli vastustajan puolelle.
Tennis kehitettiin nykymuotoonsa Englannissa 1800-luvun puolivälissä. Laji levisi ensin englanninkielisissä maissa erityisesti yläluokan keskuudessa. Nykyisin tenniksellä arvioidaan olevan maailmanlaajuisesti noin 50 miljoonaa harrastajaa. Tenniksen tärkeimpiä kilpailuja ovat ammattilaisten grand slam -turnaukset, maajoukkueiden Davis Cup sekä olympialaisten tenniskilpailut.